
E l ő t e r j e s z t é s
Nyúl Községi Önkormányzat Képviselő-testületének 2020. június 30.-i ülésére.

Tisztelt Képviselő-testület!
Magyarország helyi önkormányzatairól szóló többször módosított 2011. évi CLXXXIX. törvény 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről.

A Polgármesteri Hivatal munkáját a teljesség igénye nélkül mutattam be, statisztikai adatokkal alátámasztva. A vázolt feladatokon kívül állandó feladatként folyamatosan helyt kell állni az ügyfelek, a társ- és szakhatóságok, a felügyeleti szervek tájékoztatásában, adatszolgáltatásban, mely utóbbit tekintve a változások szervezeti átalakulások miatt sokszorosa volt az előző évekhez képest.

Remélem, hogy a beszámolóval sikerült áttekinthetőbb képet vázolnunk a hivatal közszolgálati köztisztviselői által végzett munkáról.

Ezúton köszönöm a hivatal és a munkát segítő intézmények, szervezetek valamennyi dolgozójának munkáját.
Köszönöm kollégáim és a magam nevében a Képviselő-testület támogatását, melyet a hivatali munka feltételeinek megteremtésében, a hivatali feladatok ellátásához nyújtottak számunkra. 

Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 38. § (1) bekezdése szerint: „A képviselő-testület egységes hivatalt hoz létre – polgármesteri hivatal elnevezéssel – az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására.”

E megfogalmazás egyrészt tömören, de világosan deklarálja a hivatal egységes szervezeti voltát, másrészt pontosan behatárolja annak fő feladatát. Ez pedig mind önkormányzati ügyekben (hatáskör címzettje főszabályként: képviselő-testület), mind államigazgatási ügyekben (hatáskör címzettje főszabályként: jegyző), a döntések előkészítése és végrehajtása.

Az Mötv. 35. § (2) bekezdése szerint: „A polgármester a képviselő-testület döntései szerint és saját önkormányzati jogkörében irányítja a hivatalt.”

Az Mötv. 36 § (2) bekezdése pedig a következőképpen rendelkezik: „A jegyző vezeti a képviselő-testület hivatalát.”
Tájékoztató a 2019. évi munkáról

Tájékoztatom a Tisztelt Testületet, hogy a hivatal dolgozóinak 2013.évtől kezdődően - jogszabály által meghatározott – kötelező továbbképzéseken kell részt venni. Ezek a továbbképzések az úgynevezett e-learning típusú képzések, amelyek számítógépes hálózaton elérhető képzési formát jelent. A továbbképzések lényege, hogy négy év alatt központilag meghatározott témakörökből, központilag meghatározott számú tanulmányi pontokat kell elérni. A tanulmányi pontokat azok kapják, akik a meghatározott témakörökből sikeres vizsgát tesznek.

Ezek a továbbképzések és vizsgák a dolgozók részére ingyenesek. Az elmúlt évben a közszolgálati tisztviselők a kötelezően megahatározott vizsgákat sikeresen teljesítették. 

Teljesítményértékelés /TÉR/

A teljesítményértékelés alapvető feladata – az értékelési tényezők, valamint a mérési és az értékelési módszerek kombinált alkalmazásával – annak megállapítása, hogy a közszolgálati tisztviselő milyen mértékben és eredménnyel járult hozzá a szervezet céljainak eléréséhez. A hivatalban a teljesítményértékelés az egyéni kötelező teljesítménykövetelmények meghatározásával és a teljesítési időszak lezárásakor készített önértékelés módszerével zajlik.

Az értékelési folyamat első lépéseként elvégzett önértékelés fentiekben hivatkozott szempontrendszerrel megegyező módon történik. Az egy évben két alkalommal kerül sor a teljesítmény értékelésére. A két félév értékelésének átlaga adja a köztisztviselő éves minősítésének alapját.
Tisztelt Képviselő-testület!

A települési önkormányzatok a közhatalom helyi gyakorlói, tehát a közszolgáltatások nyújtása, a települések üzemeltetése, fejlesztése mellett igazgatási, hatósági feladatot is ellátnak. A közigazgatási hatósági jogkörök jellemzően a települési jegyzőkre telepítettek, akik a polgármesteri hivatal vezetőjeként felelősséget viselnek az önkormányzati szervek munkájának milyenségéért is. 
A fenti tevékenységek végrehajtásához hivatalunk 2019. évi személyi állománya a következő:
· 1  fő jegyző

· 9  fő érdemi ügyintézési feladatot ellátó, teljes munkaidőben.
· 1 fő érdemi ügyintéző részmunkaidőben / napi 6 órás munkaidőben, település-üzemeltetési feladatok végzése /
A fentiekből is látszik, hogy a hivatal közszolgálati tisztviselői személyi állománya összesen 11 fő.  Erre a létszámra - jogszabályi előírások alapján -   a központi költségvetésből finanszírozási támogatást kapunk.
Nem tartozik a hivatal személyi állományába a Pannonhalmi Többcélú Kistérségi Társulás Gyermekjóléti Szolgálat és Szociális Intézmény dolgozója. Ez a dolgozó ügyfélfogadást tart  a hivatalban és intézi a családsegítés, szociális étkezés és a házi segítségnyújtás előkészítő ügyeit.
Szintén nem tartozik a hivatal személy állományába a települési főépítész. Ezt a kötelező feladatellátást külsős személlyel, vállalkozási szerződés megkötésével biztosítjuk.

 A hivatal személyi állományát tekintve a jegyző igazgatásszervezői diplomával, valamint közigazgatási szakvizsgával rendelkezik. Az egyes igazgatási szakterületek, valamint a vezetési ismeretek területén szaktanfolyami képesítéssel is rendelkezik.

Gazdálkodási területen négy fő dolgozik teljes munkaidőben.  Valamennyi dolgozó rendelkezik a munkakörének betöltéséhez szükséges iskolai végzettséggel. Kettő fő dolgozó szakirányú felsőfokú iskolai végzettséggel rendelkezik.  A felsőfokú végzettséggel rendelkező dolgozók közül egy fő  rendelkezik regisztrált mérlegképes könyvelői képesítéssel. Valamennyi dolgozó közigazgatási alapvizsgával rendelkezik. 
Igazgatási területen három fő dolgozik. A dolgozók rendelkeznek a munkakör betöltéséhez szükséges iskolai végzettséggel, valamint közigazgatási alapvizsgával. Az anyakönyvi teendők ellátásához szükséges szakvizsgával kettő fő rendelkezik 
Adóigazgatási területen 2 fő dolgozik. Mindkét dolgozó rendelkezik a munkakör betöltéséhez szükséges iskolai végzettséggel.
Településüzemeltetés területen – részmunkaidőben ( napi 6 órában )  – 1 fő dolgozik A dolgozó a munkakör betöltéséhez szükséges iskolai végzettséggel rendelkezik 
Tisztelt Képviselő-testület!

A már leírtakból is következik, hogy a hivatal feladata kettős: egyrészt előkészíti és végrehajtja a testület döntéseit, másrészt a jegyző hatáskörében meghatározott közigazgatási, hatósági feladatokat készíti elő döntésre.
A hivatal munkájának bemutatását az előzőekben meghatározott feladatcsoportonként kívánom bemutatni. A feladatok bemutatási sorrendjében semmiféle szakmai „elsőbbséget” nem kívántam felállítani, hiszen Nyúl Községi Önkormányzat Képviselő-testülete egységes hivatali szervezetet hozott létre.
Kiss Csabáné  

Feladata a testület, valamint a képviselőtestület bizottságainak működéséhez kapcsolódó előkészítő és szervező munka elvégzése, mely magában foglalja az ülésekre történő egyes előterjesztések elkészítését, a bizottságok munkájának összehangolását. 

E feladatkörbe tartozik a testületi, bizottsági ülésekről jegyzőkönyvek készítése, valamint elektronikus rendszeren keresztül felterjesztése a Győr-Moson-Sopron Megyei Kormányhivatalhoz. A jegyzőkönyveket szkennelés után, a meghívók, a napirendi pontokhoz kapcsolódó dokumentumok, jelenléti ív, tárgymutató csatolásával kell az elektronikus rendszerben rögzíteni úgy, hogy mind a rendeleteket, mind a határozatokat egyesével külön-külön fel kell tüntetni, fel kell címkézni. 

További feladat a döntések – rendeletek, határozatok - nyilvánosságának biztosítása, a döntésekről nyilvántartás vezetése, határozatok jegyzőkönyvi kivonatainak készítése és továbbítása, valamint a Nyúli Hír-Vivőben megjelenő „Képviselő-testületi határozatok, rendeletek” című cikk megírása. 

A képviselőtestület által elfogadott rendeleteket szintén elektronikus rendszeren keresztül, szkennelés után kell továbbítani a felettes hatósághoz. A rendeleteket ezen felül a nemzeti jogszabálytár elektronikus felületen is közzé kell tenni úgy, hogy egyszer a testület által elfogadott rendeletet kell publikálni, másodszor módosított rendeletek esetén ugyanezen elektronikus felületen a rendeleteket egységes szerkezetbe kell szerkeszteni. A rendszerben a rendeleteket paragrafusonként és mellékletenként külön blokkokban kell rögzíteni.

Feladata továbbá 

- a közfoglalkoztatással kapcsolatos ügyek intézése;

- a belterületbe vonással kapcsolatos feladatok elvégzése;

- az ifjú házasok támogatásával kapcsolatos ügyintézés;

- a Bursa Hungarica Felsőoktatási Önkormányzati Ösztöndíjrendszerrel kapcsolatos adminisztrációs feladatok ellátása;

- a kitüntető címek és tárgyjutalmak adományozásával kapcsolatos feladatok elvégzése;

- a helyi esélyegyenlőségi programmal kapcsolatos feladatok ellátása (folyamatos felülvizsgálat, intézkedési tervekben foglalt feladatok végrehajtásának nyomonkövetése, az esélyegyenlőségi programhoz kapcsolódó elektronikus felület kezelése, folyamatos figyelése),

- országgyűlési, Európa Parlamenti, helyi önkormányzati képviselő és polgármester választás, népszavazás előkészítésével és lebonyolításával kapcsolatos feladatok elvégzése;

- a köztisztviselők továbbképzésével kapcsolatos ügyintézési és egyéb feladatok ellátása, 

- hirdetményekkel kapcsolatos ügyintézési feladatok, 

- az elektronikus építési napló önkormányzati felületének kezelése,

- a település kamerarendszere működésének folyamatos ellenőrzése, meghibásodás esetén karbantartás kérése; rendőrség megkeresésére a rendszer felvételeinek lementése, átadása;

- anyakönyvvezetői feladatok ellátása;

- szükség szerint az ügykezelő teljes körű helyettesítése (iktatás, postabontás, postázás, lakcímváltozások).

A testület 2019. év január 1-től 2019. év december 31-ig az alábbiak szerint ülésezett, és hozott határozatokat, rendeleteket:

	Év
	Testületi ülések száma
	Ülés típusa
	Határozatok száma
	Rendeletek száma
	Jegyzőkönyvek száma

	
	
	Nyílt
	Zárt
	
	
	Nyílt
	Zárt
	Titkos
	Név szerinti

	2019.
	17
	17
	3
	220
	16
	17
	3
	4
	0


Megjegyzés:

- A táblázat nem tartalmazza a közmeghallgatást és a lakossági fórumokat. Közmeghallgatás 2019. évben 1 alkalommal volt, lakossági fórum szintén 1 alkalommal, rendezési terv módosításával kapcsolatos egyeztető tárgyalás ugyancsak 1 alkalommal volt. 

- 2018. évben a testületi ülések száma 11 volt, a testület 5 alkalommal tartott zárt ülést, titkos szavazás 3 esetben volt.

- 2018. évben a testület 249 határozatot hozott és 16 rendeletet alkotott.

- A Szervezeti és Működési Szabályzat szerint a képviselőtestület ülésein történő titkos szavazást az ideiglenes Szavazatszámláló Bizottság bonyolítja le. Titkos szavazás 2018. évben 3 esetben volt. A titkos szavazásokról külön jegyzőkönyv készült.

A képviselőtestület bizottságai 2019. év január 1-től 2019. év december 31-ig az alábbiak szerint üléseztek:

	Év
	Bizottság

neve
	Bizottsági

ülések száma
	Határozatok

Száma
	Ülés típusa
	Jegyzőkönyvek száma

	
	
	
	
	nyílt (db)
	zárt

(db)
	nyílt

ülés
	zárt ülés

	
	Kulturális Bizottság
	2
	5
	2
	0
	2
	0

	2019.
	Pénzügyi Bizottság
	11
	62
	11
	1
	11
	1

	
	Településfejlesztési Biz.
	10
	65
	10
	0
	10
	0


Megjegyzés:

1. A Kulturális Bizottság 2018. évben 2 alkalommal ülésezett, zárt ülést 0 alkalommal tartott, összesen 3 határozatot hozott.

2. A Pénzügyi Bizottság a 2018. évben 11 alkalommal ülésezett, 1 alkalommal tartott zárt ülést, összesen 56 határozatot hozott.

3. A Településfejlesztési Bizottság a 2018. évben 8 alkalommal ülésezett, 1 alkalommal tartott zárt ülést, összesen 122 határozatot hozott.

4. A képviselőtestület és a bizottságok üléseiről készült jegyzőkönyveket szkennelés után, az illetékes kormányhivatal felé elektronikus úton, erre a célra létrehozott központi rendszeren keresztül kell megtenni. 

5. A képviselőtestület által elfogadott rendeleteket szkennelés után, az illetékes kormányhivatal felé elektronikus úton, erre a célra létrehozott központi rendszeren keresztül kell továbbítani. Ezen felül a központi rendszerbe a rendeleteket külön (paragrafusonként, mellékletenként, külön rendeletenként, módosító rendelet esetén az alaprendelet módosítását is úgy elvégezve, hogy a változás jól nyomon követhető legyen) fel is kell tölteni. 

Fontos feladat a kitüntető címek, kitüntető díjak és tárgyjutalmak átadásával kapcsolatos szervezési tevékenység – oklevelek elkészíttetése, tárgyjutalmak beszerzése, plakettek elkészíttetése, ünnepség programjának megszervezése, forgatókönyv összeállítása, állófogadás megszervezése, meghívók elkészítése és postázása – ellátása, amely magában foglalja az ünnepélyes eseményen való konferanszié szerepét is, ezt követően pedig a díjazottakról a Nyúli Hír-Vivő című helyi újságban rendszeresen megjelenő cikkek megírása. A kitüntető címek, kitüntető díjak és tárgyjutalmak átadására vonatkozóan a testületi döntés előkészítéseként feladata az előterjesztés elkészítése is.

A kitüntető címek, kitüntető díjak és tárgyjutalmak alapítását, adományozását a képviselőtestület 8/2009.(IV.29.) rendelete szabályozza.

Az önkormányzat minden évben – a pályázati kiírásokhoz igazodva – közfoglalkoztatást szervez. A közfoglalkoztatással kapcsolatos pályázat összeállítása, elszámolása, foglalkoztatásba bevonható személyek egyeztetése folyamatos kapcsolattartást igényel a Győr-Moson-Sopron Megyei Kormányhivatal Győri Járási Hivatal Foglalkoztatási Osztályával. 

A feladatkörbe tartozik a közfoglalkoztatással kapcsolatos pályázati anyag összeállítása, a pályázat megírása, a pályázat elszámolása, záró beszámoló készítése és az egyéb adminisztratív feladatok – munka-naplók, jelenléti ívek elkészítése, a foglalkoztatottak összefogása, a munka-naplók vezetése – elvégzése. Itt kívánom megjegyezni, hogy a közfoglalkoztatottak részére használatra elrendelt munkanaplók 2017. évtől jelentősen megváltoztak. A munkanaplót minden napra ki kell tölteni, a munkanaplóban a következő adatokat kell rögzíteni: jelenlévő közfoglalkoztatottak száma; munkavégzés pontos helye, megnevezése és nagysága; időjárásra vonatkozó adatok; védőital biztosítására vonatkozó adatok; terv szerinti munkavégzés megtörténte; terv szerinti tevékenység eltérésének okai; ténylegesen meghatározott feladat; kiadott eszközök listája; meghatározott feladat megtörténte; visszavett anyagok és eszközök listája; esetlegesen felhasznált üzemanyag mennyisége; megjegyzés.

A közfoglalkoztatásban részt vettek száma az alábbiak szerint alakult:

	Év
	Nő
	Férfi

	2017.
	2
	2

	2018.
	2
	2

	2019.
	2
	2


A közfoglalkoztatás időtartama a 2019. évben 12 hónap, a napi munkaidő 8 óra volt.  

A közfoglalkoztatás a 2019. évben is pályázat útján történt, a pályázatot a Győr-Moson-Sopron Megyei Kormányhivatal Győri Járási Hivatal Foglalkoztatási Osztályához kellett elektronikusan benyújtani. A közfoglalkoztatással kapcsolatos pályázatokat 2017. május 2. napjától a Közfoglalkoztatási Támogatások Keretrendszere központi elektronikus rendszerben rögzíteni kell, amely plusz feladatot és nem kevés időt jelent. Az elektronikusan rögzített pályázathoz az előírt kötelező mellékleteket minden egyes pályázathoz külön be kell szkennelni, majd a szkennelt formátumot kell a rendszerben rögzíteni. Az elektronikus rögzítést követően a pályázatot a rendszerből ki kell nyomtatni, majd aláírás után szkennelve, a szkennelt dokumentumot elektronikus aláírással ellátva a hivatali kapun keresztül is be kell nyújtani az elbíráló hatósághoz. 

(A közfoglalkoztatás az elmúlt évben ugyan 12 hónapon keresztül történt, de két pályázati időszakra volt bontva.)

A pályázat elszámolása nem a támogatási időtartam végén, hanem minden hónapban történik. Többségében finanszírozást csak a munkabérekre és a munkabérekhez kapcsolódó szociális hozzájárulási adóra nyújtanak, ezekkel kell minden hónap 8. napjáig, a bérkifizetést követően elszámolni. Az elszámolás a Közfoglalkoztatási Támogatások Keretrendszerében történik, ahonnan azt véglegesítés után ki kell nyomtatni, majd a kötelező mellékletekkel felszerelni, azt hitelesíteni, és aláírás után szkennelni, a szkennelt dokumentumot elektronikus aláírással ellátva a hivatali kapun keresztül is be kell nyújtani az illetékes hatósághoz.

Minden közfoglalkoztatási időszak végén szöveges és számadatokkal ellátott záró beszámolót kell készíteni úgy, hogy abban szerepeltetni kell a tervezett feladatokat, valamint a megvalósult tevékenységet. A záró beszámolót – a pályázathoz és az elszámoláshoz hasonlóan - ugyancsak a Közfoglalkoztatási Támogatások Keretrendszerében kell elkészíteni, onnan kinyomtatni, aláírás után szkennelni, a szkennelt dokumentumot elektronikus aláírással ellátni és a hivatali kapun keresztül megküldeni az illetékes hatóságnak. 

A munkakör részét képezi a belterületbe vonási kérelmekkel kapcsolatos ügyintézés, mely magában foglalja a kérelmek testület elé történő terjesztését, a döntést követően a kérelmező értesítését, valamint a belterületbe vonás felterjesztését, egyben az eljárás megindításának kérését a Győri Járási Földhivatalnál. A belterületbe vonási ügyek az alábbiak szerint alakultak:

	Év
	Kérelmek száma
	Belterületbe vont ingatlanok száma
	Belterületbe vont terület övezeti besorolása

a bevonást követően

	
	
	
	Lakóövezet
	Üdülőövezet
	Út
	Árok
	Egyéb

	2017.
	4
	4
	3
	1
	0
	0
	0

	2018.
	7
	3
	2
	1
	0
	0
	0

	2019.
	13
	14
	11
	3
	0
	0
	0


Megjegyzés: a belterületbe vont ingatlanok száma azért nem egyezik meg a kérelmek számával, mivel a testület nem minden ingatlan belterületbe vonását támogatta, illetve egy-egy kérelemben több helyrajzi számú ingatlan belterületbe vonását is kérték. 

A testület három ingatlan belterületbe vonását utasította el a 2019. évben.
Egy-egy belterületbe vonási kérelem ügyben a levelezések száma átlagosan 4 levél / ügyirat.

Kiegészítésként meg kívánom jegyezni, hogy azzal, hogy a képviselőtestület kérelem alapján dönt egy-egy ingatlan belterületbe vonásáról, még nem biztos, hogy a belterületbe vonás ténylegesen megvalósul. Ahhoz, hogy a belterületbe vonás megtörténjen, az önkormányzatnak kezdeményeznie kell a földhivatal felé adott ingatlan belterületbe vonását, a kérelemhez csatolni kell az előírt mellékleteket (rendezési terv hitelesített másolata, nyilatkozat az ingatlan felhasználásáról, testületi határozat jegyzőkönyvi kivonata, előzetes belterületbe vonási vázrajz, ingatlan-nyilvántartási kérelem), a testületi döntésnek megfelelően az ingatlantulajdonosnak meg kell fizetnie a földhivatal felé az eljárási illetékeket, ezen felül a belterületbe vonásról szóló határozat alapján a földvédelmi járulékot.

A belterületbe vonás szabályait a képviselőtestület a Helyi Építési Szabályzatról szóló 16/2019.(XII.09.) rendeletével jelentősen megszigorította, így a rendelet hatályba lépésétől belterületbe vonni már csak olyan ingatlant lehet, amely belterületi útkapcsolattal rendelkezik. A belterületbe vonást kiadó határozat meghozatala előtt az önkormányzattal megállapodást kell kötni, a belterületre előírt feltételeket ki és milyen forrásból biztosítja. Ezen szabályok bevezetésével a belterületbe vonási ügyintézés menete és papírmunkája jelentősen megnövekedett. Az ügyintézésbe bevonásra kerül a hivatal főépítésze és településüzemeltetője, mivel a belterületbe vonhatóságról és más célú hasznosításról ők tudnak érdemben nyilatkozni.

A munkakörhöz tartozik továbbá a Bursa Hungarica Felsőoktatási Önkormányzati Ösztöndíjpályázattal kapcsolatos tevékenység: testületi döntés alapján a csatlakozási nyilatkozat megküldése az illetékes hatósághoz (elektronikus felületen és papír formában is), pályázatok kiírása, beérkezett pályázatok testületi döntésre történő előkészítése, feldolgozása, továbbítása, pályázók értesítése (elektronikus felületen és papíralapon is), pályázatokkal kapcsolatos döntés elektronikus rendszerben történő rögzítése, majd papír alapon történő megküldése a Támogatáskezelőhöz, hirdetmény elkészítése.

Az önkormányzat a pályázatot – a testület által elfogadott csatlakozási nyilatkozat alapján – az Emberi Erőforrások Minisztériumában együttműködve, az 51/2007.(III.26.) Kormányrendelet alapján írja ki felsőoktatási hallgatók számára, összhangban a következő jogszabályok rendelkezéseivel: a nemzeti felsőoktatásról szóló 2011. évi CCIV. törvény; a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet; a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény; a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet; a szociális igazgatásról és szociális ellátásokról szóló 1993. évi III. törvény; az államháztartásról szóló 2011. évi CXCV. törvény (a továbbiakban: Áht.); az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.); Magyarország helyi önkormányzatairól szóló 2011. évi CLXXXIX. törvény; a polgárok személyi adatainak és lakcímének nyilvántartásáról szóló 1992. évi LXVI. törvény; az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény; az elektronikus ügyintézés részletszabályairól szóló 451/2016. (XII. 19.) Korm. rendelet; az információs önrendelkezési jogról és az információszabadságról szóló 2011. évi CXII. törvény; a Büntető Törvénykönyvről szóló 2012. évi C. törvény (Btk); az információs önrendelkezési jogról és az információszabadságról szóló 2011. évi CXII. törvény.

Az eljárásra vonatkozó részletes szabályokat az Emberi Erőforrás Támogatáskezelő által minden pályázati fordulóhoz kiadott Általános Szerződési Feltételek tartalmazzák. 

A pályázatok az alábbiak szerint alakultak:

	Év
	Beadott pályázatok

Száma
	Támogatott pályázatok száma
	Elutasított pályázatok száma

	2017.
	15
	13
	2

	2018.
	12
	9
	3

	2019.
	11
	8
	3


A pályázatok elbírálását követően a támogatásban részesített pályázók adatai a 2019. évben internetes rendszeren kerültek rögzítésre, majd továbbításra. A rendszerben rögzített bírálati lapokat ki kell nyomtatni, aláírás és hitelesítés után a kötelező mellékletekkel együtt papír alapon is továbbítani kell az Emberi Erőforrás Támogatáskezelőhöz.

A képviselőtestület a 2019. évben 8 fő pályázó részére egységesen havi 8.000,- Ft/hó összegű támogatást állapított meg.

A képviselőtestület a pályázatok elbírálására 160/2009.(IX.29.) határozattal szabályzatot fogadott el, melyet 217/2010.(XI.15.), 184/2011.(X.25.), 182/2012.(XI.27.), 58/2019.(III.26.) önkormányzati határozatokkal módosított. A képviselőtestület a szabályzatban foglaltak alapján döntött a beérkezett pályázatokról.

Feladat továbbá a lakásépítés és lakásvásárlás önkormányzati támogatásával (továbbiakban: első lakáshoz jutók támogatása) kapcsolatos ügyintézés is, mely a következőkből áll: kérelmek testületi döntésre történő előkészítése, kérelmezők értesítése, támogatási szerződések előkészítése az önkormányzat ügyvédjén keresztül, stb. 

A támogatásban részesített személyekkel az önkormányzat támogatási szerződést köt, mely szerződés megkötéséhez szükség van az önkormányzat ügyvédjének közreműködésére is. A szerződés szerint a támogatással érintett ingatlanokra az önkormányzat javára 5 éves időtartamra jelzálogjog kerül bejegyzésre. Az ezzel kapcsolatos földhivatali eljárásokat a szerződések hitelesítésével megbízott ügyvéd végzi. 

A támogatás nagysága a hatályos - 3/2019.(III.29.) - önkormányzati rendelet szerint 150.000,- Ft, amelynek formája vissza nem térítendő támogatás.

2019. évben első lakáshoz jutók támogatására kérelem nem érkezett. 

A közszolgálati dolgozók továbbképzésével kapcsolatos feladatok a következők:

- dolgozók éves (egyéni) továbbképzési tervének összeállítása;

- az egyéni továbbképzési tervek alapján az intézményi (polgármesteri hivatal) képzési terv összeállítása, továbbítása a képzésekért felelős Nemzeti Közszolgálati Egyetem részére (elektronikus úton és nyomtatott formában is);

- a képzések meghirdetésének nyomon követése;

- dolgozók jelentkeztetése a képzésekre;

- dolgozók továbbképzési kötelezettsége teljesítésének figyelemmel kísérése.

A közszolgálati tisztviselők (továbbiakban: tisztviselők) továbbképzését a 273/2012.(IX.28.) Kormányrendelet szabályozza, amely alapján minden évben kötelező – meghatározott pontszám eléréséig – közszolgálati, illetve belső továbbképzéseken részt venni, majd a képzések után meghatározott időn belül vizsgát tenni. A Kormányrendelet képzési időszakonként kötelező vizsgákat ír elő valamennyi tisztviselő számára korrupció-megelőzés és alaptörvény értékei témakörökben.

A tisztviselő mentesül a képzési kötelezettség alól többek között a közigazgatási alapvizsga megszerzéséig, a próbaidő leteltéig, ha év közben az öregségi nyugdíjkorhatár eléréséig tartó időszak 5 év alá csökken, stb. 

A hirdetményekkel kapcsolatosan feladat a hirdetmények meghatározott időtartamra történő kifüggesztése, a kifüggesztési idő leteltét követő levétele, záradékolása, majd továbbítása az illetékes hatóságokhoz, illetve a hirdetmény közzétételét kérőnek, adásvételi szerződés esetén tájékoztatás küldése a szerződést késztő ügyvédnek. 

A termőföldekre, zártkertekre vonatkozó adásvételi szerződéseket, haszonbérleti szerződéseket az ÁNYK rendszerben a megfelelő nyomtatványon rögzíteni kell, majd az itt rögzített, előállított dokumentumot a www.magyarorszag.hu honlap hivatali kapuján keresztül közzé kell tenni. Az adásvételi, valamint a haszonbérleti szerződéseket kifüggesztés előtt olyan szinten kell anonimizálni, hogy abban csak a szerződő felek neve és lakcíme maradjon látható. Ezen szerződésekre rá kell vezetni a kifüggesztés helyét, idejét, a levétel időtartamát, a jognyilatkozati határidő első és utolsó napját, valamint az esetleges észrevételeket. 

Az adásvételi, valamint a haszonbérleti szerződések kifüggesztésének szabályait a 2013. évi CXXII. törvény, valamint a 474/2013.(XII.12.)Kormányrendelet szabályozza. 

Hirdetmény az adásvételi és a haszonbérleti szerződéseken kívül gyakran előfordul építéshatósági eljárásokban, büntetőügyi eljárásokban, szabálysértési eljárásokban, árverési ügyekben, egyéb bírósági eljárásokban

2019. évben 61 db kifüggesztés, hirdetmény volt, 2018. évben 49 db. 

Egy-egy üggyel kapcsolatosan a levelezések száma átlagosan 3.

A feladatkörbe tartozik fentieken túlmenően az egyes pályázat útján megvalósuló projektek záró rendezvényének megszervezése, amely magában foglalja: meghívottak listájának összeállítását, a meghívók küldését, a rendezvény programjának megszervezését, forgatókönyv összeállítását, állófogadás megszervezését és a konferanszié szerepét.

Az Európai Uniós forrásokból közbeszerzés útján megvalósuló építési beruházások esetén szükséges az elektronikus építési napló vezetése. A feladatkörbe tartozik az elektronikus építési napló önkormányzat részéről történő megnyitása és egyéb, az elektronikus napló vezetésével kapcsolatosan önkormányzatot érintő feladatok elvégzése. A 2019. évben nyitott és zárt elektronikus építési napló nem volt, 2018. évben nyitott és zárt elektronikus építési naplók száma 2 db.

A munkakör részét képezi az anyakönyvi ügyekkel kapcsolatos feladatok ellátása, Pákozdi Istvánné kolléganővel együtt, megosztva.

Az elvégzendő feladatokat az anyakönyvi eljárásról szóló 2010. évi I. törvény, valamint az anyakönyvezési feladatok ellátásának részletes szabályairól szóló 429/2017.(XII.20.) Kormányrendelet tartalmazza.

Az anyakönyvi ügyekhez tartozik többek között: születés anyakönyvezése, apai elismerő nyilatkozatok felvétele megszületett és meg nem született gyermekre (mindkét szülő születési bejegyzésének rögzítésével), gyermek családi jogállásának rendezése, házasságkötés teljes körű lebonyolítása (szándékbejelentésre irányuló jegyzőkönyv felvétele, szertartás megtartása, anyakönyvezés, házasulandók születésének bejegyzése), haláleset anyakönyvezése (hozzá kapcsolódóan születés és házasság bejegyzésének rögzítése), névmódosítási és névváltoztatási eljárások, külföldön történt anyakönyvi események (születés, házasságkötés, haláleset) hazai anyakönyvezésével kapcsolatos kérelmek rögzítése, továbbítása, papír alapú anyakönyvből elektronikus anyakönyvbe történő rögzítés; kérelemre anyakönyvi kivonatok kiállítása. 

Az elektronikus anyakönyv egy zárt rendszer, saját munkakosárral, amely automatikusan feladatot generál az illetékes anyakönyvvezető részére, határidő megjelöléssel. A munkakosárban lévő feladatok elvégzése után az ügy lezártnak tekinthető. Ezek a feladatok a hivatal iktatórendszerébe nem kerülhetnek be
Anyakönyvi események:

Születés – 2019. évben településünkön születés nem volt.

Apai elismerő nyilatkozat felvétele – 9 db

Házasságkötés – 26 db

Haláleset – 18 db

Válás – 8 db

Születési családi és/vagy utónév, valamint házassági név megváltoztatására irányuló kérelem – 8 db

Külföldön történ anyakönyvi események magyarországi hazai anyakönyvezésére irányuló kérelem – 1 db

Anyakönyvi kivonat kiállítása – 27 db

Hatósági kezdeményezésre EAK adat-összeállítás – 12 db
A napi feladatok közé tartozik a település kamerarendszere működésének folyamatos ellenőrzése, meghibásodás esetén karbantartás kérése; megkeresésre a rendszer felvételeinek lementése. Átlagosan 3 hetente fordul elő, hogy a rendőrhatóság telefonos megkeresést intéz, hogy megadott napi és időtartamú felvételek a rendszer működését biztosító szerverre lementésre kerüljenek. A lementett anyagokat a legtöbb esetben csak helyszínen, egyeztetett időpontban megtekintik, lefoglalásra ritkán kerül sor. A kamerafelvételek lefoglalását a rendőrség határozattal rendeli el, a felvételek az elrendelő határozat átvételét követően kerülnek átadásra. Van olyan eset is, amikor kérik a felvételek mentését, de azok megtekintésére mégsem kerül sor. Ebben az esetben a lementett felvételek a szerveren a maximálisan megengedett 30 napig kerülnek tárolásra. 

Szintén a napi feladatok közé tartozik az alábbi levelezőrendszerek / elektronikus rendszerek folyamatos figyelése (legalább naponta kétszer):

- outlook

- nemzeti jogszabálytár (njt; ftik) – nemcsak a testületi és bizottsági jegyzőkönyvek, rendeletek rögzítésére szolgál, hanem a felettes hatóság ezen a felületen keresztül küldi a működéssel kapcsolatos leveleit, felhívásait, stb.

- hivatali kapu 

- hivatal ügyfélkapuja

- önkormányzati elektronikus postafiók szolgáltatás két regisztrált – polgármesteri és jegyzői - felülete

- probono (képzésekkel kapcsolatos) felület

- elektronikus építési naplók (2018. évben 2 db)

- hep.tkki.hu (helyi esélyegyenlőségi programmal kapcsolatos felület)

- ktk.munka.hu felület, amelyen a közfoglalkoztatással kapcsolatos dolgok rögzítésre kerülnek, és a foglalkoztatási osztály ezen felületen keresztül is kapcsolatot tart a közfoglalkoztatóval

- bursa.emet.hu – a Bursa Hungarica Felsőoktatási Önkormányzati Ösztöndíjrendszerrel kapcsolatos felület, amelyre nemcsak a pályázati időszakban érkeznek üzenetek 

Feladat az országgyűlési választások, Európa Parlamenti választások, helyi önkormányzati képviselő és polgármester választások, népszavazások előkészítése és lebonyolítása a helyi választási iroda keretein belül. 

2019. évben két választás is volt. 2019. május 26-án tartották az Európai parlamenti képviselők választását, 2019. október 13-án pedig a Helyi önkormányzati és a nemzetiségi önkormányzati választásokat.

 A választásokkal kapcsolatos feladatokat folyamatosan végeztük, amelyek a választás közeledtével egyre sokasodtak és a napi teendők ellátása mellett jelentős túlmunkát követeltek. A Nemzeti Választási Iroda által biztosított, csak erre a feladatra használható számítógépein folyamatosan kellett rögzítenünk a központi névjegyzékkel kapcsolatos kérelmeket, igazolásokat és azok elbírálását, a választási bizottságok tagjainak adatait, a hozott határozatokat, a települési névjegyzéken az átjelentkezési és mozgóurnás kérelmeket és elbírálását, a külképviseleti szavazási kérelmek elbírálását, a szavazatszámláló bizottság tagjainak és a jegyzőkönyvvezetők kérelmét, stb.

Mivel a fenti munkavégzések a központi, titkársági irodában történnek, így mind a telefonos, mind pedig a személyesen megjelenő ügyfeleket folyamatosan tájékoztatni kell ügyeik intézésének menetéről, illetve az illetékes ügyintézőhöz kell irányítani őket. Ezen felül segítséget kell nyújtani az egyes kérelmek kitöltésében is.

Pákozdi Istvánné

Gyermekvédelmi, gyámügyi, szociális, igazgatási feladatok, anyakönyvi feladatok, ipar-kereskedelmi feladatok, népesség és lakcím nyilvántartási feladatok. 

Gyermekvédelemmel kapcsolatos feladatok ellátása településünkön főleg a családsegítő 

hatáskörébe tartozik. A rendszeres gyermekvédelmi kedvezmény napjainkra megszűnt.  Ennek oka, hogy évek óta nem változott a mindenkori öregségi nyugdíjminimum, amihez a jövedelem vizsgálatot végezzük. 2019. évben ugyan az egy főre jutó jövedelem növekedett 1000 Ft-al, de ez az összeg jóval alatta marad a családok megélhetéséhez szükséges jövedelem szinttel.  Nyúl Községben 2019. évben nem volt elbírálandó beadott kérelem. 

A szociális háló feladata elsősorban a társadalom szerényebb életkörülmények közé szorult tagjainak, az önmagukat vagy családjukat átmenetileg vagy tartósan, különféle okokból eltartani képtelen emberek támogatása. A szociális ellátásban a legtipikusabb élethelyzetek az öregség, a betegség, a rokkantság és a jövedelemhiány. 

 A szociális rászorultságtól függő pénzbeli ellátások és a természetben nyújtott szociális ellátások részben államigazgatási (rendszeres gyermekvédelmi kedvezmény) nagyobbik része önkormányzati hatósági hatáskörként jelennek meg. 

Az hatályos 3/2015.(II.27.) Önkormányzati Rendeletben a képviselő-testület a jogszabály rendelkezései alapján nyújtott pénzbeli és természetbeni ellátások kiegészítéseként meghatározott feltételek alapján települési támogatást nyújt. Települési támogatás keretében nyújtható támogatás különösen: 

· települési rendkívüli támogatás

· a lakhatáshoz kapcsolódó rendszeres kiadások viseléséhez, 

·  a 18. életévét betöltött tartósan beteg hozzátartozójának az ápolását, gondozását végző személy részére, 

· a gyógyszerkiadások viseléséhez, 

· temetéskor nyújtott támogatás

A szociális igazgatásról és a szociális ellátásokról, valamint a személyes gondoskodást nyújtó szociális alap- és szakosított ellátások térítési díjáról szóló önkormányzati rendelet (a továbbiakban: Helyi Rendelet) megalkotása során célul tűztük ki, hogy az akkor hatályos jogszabályok alapján ellátásban részesülők köre és az ellátások tartalma lehetőleg megmaradjon. 

Az önkormányzati segély települési támogatásként került szabályozásra.
Környezettanulmány 

Ha az eljáró szerv a kérelmező vagyoni, szociális, egészségügyi, kulturális, lakás- vagy egyéb körülményeinek tisztázására helyszíni szemlét tart, az ügyre vonatkozó lényeges nyilatkozatokat és a megállapításokat jegyzőkönyvben (környezettanulmány) rögzíti. A jegyző a bíróság és az ügyészség megkeresésére környezettanulmányt készít. Az igazgatási ügyintézőhöz tartozik a gyermekvédelmi és szociális tárgyú környezettanulmányok, 2019-ben 28 darab.

Az igazgatási ügyintézőhöz tartozik a gyermekvédelmi és szociális tárgyú környezettanulmányok elkészítése, valamint a vagyonfelmérések. 

2019.évtől a családsegítő készíti a gondnokság felülvizsgálatához szükséges környezettanulmányt.

Települési lakásfenntartási támogatás 
Az Szt. átmeneti rendelkezései alapján lakásfenntartási támogatás megállapítása 1,  folyamatban lévő ügy 1. 
Települési ápolási támogatás
Az a hozzátartozó, akinek 18. életévét betöltött tartósan beteg személy ápolása, gondozása 

okán nem tud munkát vállalni települési ápolási támogatást igényelhet.

2019.évben 1 főnek állapítottunk meg települési ápolási támogatást. 

Települési gyógyszertámogatás
A méltányossági közgyógyellátás helyébe lépő települési gyógyszertámogatás a 

szociálisan rászorult személy részére az egészségi állapota megőrzéséhez és helyreállításához 

kapcsolódó kiadásainak csökkentése érdekében biztosított hozzájárulás. 

Igényelni lehet a helyi rendelet szerint évente 4 alkalommal
2019.évben 8 fő adta be kérelmét 12 alkalommal folyósítottunk segélyt. A települési gyógyszertámogatás kérelmezőkből nem került elutasításra. 
Települési rendkívüli támogatás

Nyúl Község Önkormányzata a létfenntartást veszélyeztető rendkívüli élethelyzetbe került, 

valamint az időszakosan vagy tartósan létfenntartási gonddal küzdő személyek részére pénzbeli vagy természetbeni formában települési rendkívüli támogatást  nyújt. 
2019.évben 46 esetben állapítottunk meg támogatást 2 esetben került kérelem elutasításra. 

Rendkívüli élethelyzetre tekintettel 6 család - a rendeletnek megfelelő eljárás keretén belül -  nagyobb összegű támogatást kapott.
Települési temetési támogatás 

Elhunyt személy eltemettetésének költségeihez való hozzájárulásra települési temetési támogatás igényelhető.
2019. évben 2 esetben került sor, nyúli lakhellyel rendelkező személy részére kifizetés, elutasított kérelem nem volt. 

Szociális alapszolgáltatás 

A települési önkormányzat a személyes gondoskodás körében az étkeztetést és a családsegítést a házi segítségnyújtást szociális alapszolgáltatási formák igénybevételi lehetőségét biztosítja. 

Anyakönyvi ügyek

Az előző évek során részletes bemutatásra került az új anyakönyvi rendszer továbbiakban EAK. Amely fokozatosan töltődik fel, oly módon, hogy az éppen bejelentett eseményen felül az úgymond előzményeket is rögzíteni kell. Haláleset anyakönyvezésékor nem csak az elhunyt halálesetét, de a születési bejegyzését is fel kell rögzíteni, emellett, ha az elhunyt házasságban élt, a túlélő házastárs születési-és a felek házasságkötési bejegyzését is. 

Házasságkötésnél mindkét fél születési bejegyzését, gyermekszületésnél a szülők születési, és 

ha házasságban éltek, a házassági bejegyzését, nem házasságból született gyermek esetén az 

apai elismerő nyilatkozat megtételénél mindkét szülő születési bejegyzését is rögzíteni kell. 

Az EAK egy zárt rendszer, saját munkakosárral, amely automatikusan feladatot generál az 

illetékes anyakönyvvezető részére, határidő megjelöléssel. A munkakosárban lévő feladatok 

elvégzése után az ügy lezártnak tekinthető. Ezek a feladatok a hivatal iktatórendszerébe nem 

kerülhetnek. 

2019-ben születés nem történt településünkön.
A házasságkötések száma a 2018 évihez képest csökkent 26 pár, döntött úgy, hogy a házasság kötelékét választja, 

Olyan párok, akik nem élnek házasságban, de gyermeket vállalnak, a születendő gyermek 

családi jogállásának rendezése érdekében, teljes hatályú apai elismerő nyilatkozatot tehetnek. 

2019-ben 9 pár tett nyilatkozatot születendő gyermekre.
A halálesetet az az anyakönyvezető anyakönyvezi, akinek működési területén a halál bekövetkezett. 2019-ben 18 halálesetet anyakönyveztünk. 
Anyakönyvi kivonatot 27 esetben állítottunk ki, hatósági bizonyítványként.
Hatósági kezdeményezésre EAK adat-összeállítás 12 db. 

Válás 8 esetben utó- bejegyeztünk a házassági rendszerbe. 

Külföldön történt anyakönyvi esemény hazai anyakönyvezése 1 db. 
Ügyfél vagy más hatóság kezdeményezésére 

papír alapból 25 születést, 38 házasságot és 25 halálesetet rögzítettünk az EAK rendszerbe.

Születési családi és/vagy utónév megváltoztatására 2 kérelem irányult, amiket továbbítottuk az illetékes Hivatal felé, és 9 esetben készült házassági névmódosítás iránti jegyzőkönyv.

Népesség nyilvántartási ügyek

A polgárok személyi adatainak és lakcímének nyilvántartásáról szóló 1992. évi LXVI. törvény 3. §-a értelmében a nyilvántartás olyan közhiteles hatósági nyilvántartás, amely a nyilvántartásban szereplő polgároknak az e törvényben meghatározott személyi, lakcím és értesítési cím adatait, valamint az azokba bekövetkezett változásokat tartalmazza és igazolja. 

A nyilvántartás feladata az e törvényben meghatározott adatok és változásaik gyűjtése és kezelése, azokról okiratok kiadása és törvényben meghatározott jogosultaknak adatok szolgáltatása.

Helyi szinten a nyilvántartást a települési önkormányzat polgármesteri hivatalában számítógépen tartjuk nyílván.
Ha a polgár által bejelentett lakcím vagy az értesítési címként bejelentett címhely nem szerepel a címnyilvántartásban, de a polgára lakcím vagy értesítési cím természetbeni létezését hitelt érdemlően igazolja, a bejelentést 

–a jegyző által annak központi címregiszterbe bejegyzésével –el kell fogadni.
A lakcímnyilvántartást 2019 -től 4 kolléganő végzi osztott feladatkörben.
Fontos megjegyezni, hogy elindult a településen a lakcímrendezés. Több utca nevet nevezett el a képviselő-testület, ennek a feldolgozása folyamatban van. Az utcák házszámozásának rendbetétele is folyamatban van, 2019.évben a választások miatt nem folytattuk az átszámozást. 

Ipari és belkereskedelmi igazgatási feladatok

A telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II.27.) Korm. rendeletben foglalt feladat és hatáskört a telep fekvése szerint illetékes település jegyzője gyakorolja

Telepengedélyezés során 2 új telep létesítése történt, ebből engedélyköteles nem volt, 11 kérelem bejelentés-köteles tevékenységre vonatkozott. Jellemzően inkább a vállalkozási formában, illetve a nyilvántartási adatokban történő változással kapcsolatos teendők voltak.
A kereskedelmi engedélyezések során az elmúlt évek tendenciái voltak jellemzőek az üzletekkel kapcsolatban. A 2010 óta működő rendszer az utólagos ellenőrzésekre helyezi a hangsúlyt, amely azonban elsődlegesen nem a kereskedelmi hatóság, hanem a szakhatóságok 

feladata. Amennyiben ezen szervek az utóellenőrzés során hiányosságokat tapasztalnak, azt jelzik a kereskedelmi hatóság felé, amely megteszi a szükséges szankciókat.

2019-ben működési engedély köteles kereskedelmi tevékenység folytatásának engedélyezése, bejelentés köteles kereskedelmi tevékenység folytatásának bejelentése tárgyában 

11 iktatott iratunk volt. Az üzletek megszűnésére/üzemeltető cserére 1 esetben került sor.

Eltérő nyitva tartás iránti engedélyt az üzemeltető kérésére 11 esetben adtunk ki. 2019 évben a helyi rendeletnek megfelelően 1 db közterület foglalási határozatot adtunk ki. 
Az igazgatási feladatok közül a szociális szférából emelném ki az idősek nappali ellátásának kezdeményezését. Sok esetben tapasztaljuk, hogy még aktív dolgozók szülei, hozzátartozói egyik napról a másikra gondba kerülnek, problémákban ütköznek, mivel az előtte még aktív, agilis szülő, hozzátartozó, egyik napról a másikra szellemileg, vagy fizikailag leépül, leromlik az egészségi állapota, és ott marad a gond a korházi ápolás után, hogy hogyan is tudnák ellátni a szeretett hozzátartozót. Sajnos az idősotthonokba hónapokat, éveket kell várni a bekerülésre, és sok esetben az idős sem szeretne otthonba menni. Ezért döntött úgy a Hivatal, hogy felmérjük a településen ezen igényeket. Megkeressük azokat a családokat, ahol tudomásunkra jut, hogy küzdenek hasonló gondokkal. 

2019-es évben voltak a EP és helyi választások. Ezzel kapcsolatos feladatellátás nagy része  a Helyi Választási Iroda munkatársaira hárult. 

A választások előtti feladatok: átjelentkezők, Mo.-i lakcímesek kérelme, külképviseleti szavazási kérelem elbírálása, SZSZB tag/jegyzőkönyvvezetők kérelme, mozgóurnát igénylők kérelmének feldolgozása.

NVI, TVI iroda utasításainak maradéktalan végrehajtása. A választás zökkenőmentes lebonyolítása.

Börcsök Éva
Ügykezelői, ügyviteli, és népességi feladatok ellátása

Az iratkezelési feladatokat az Iratkezelési Szabályzatban rögzítettek szerint az iratok elkészítését, nyilvántartását - rendszerezését, az irat hollétét, azok meghatározott ideig tartó szakszerű megőrzését, illetve levéltárba adását és őrzési tételszámunknak megfelelően az iratanyag selejtezését – megsemmisítését foglalja magába. 

Napi ügykezelői feladatok ellátása az elektronikusan, azaz e-mailen, hivatali kapukon érkező, illetve postai úton, futárszolgálat által, az ügyfél által személyesen átadott küldemények, levelek, iratok, kezelése - az iratkezelés folyamatának megfelelően - hivatalon belül az ügy vitelét végző kollégának való átadását jelenti, mely az alábbiak szerint történik:

· A hivatal központi e-mail címére érkező küldemények folyamatos figyelemmel követése, szükséges elektronikus levelek és azok mellékleteinek kinyomtatása, érkeztetése és iktatása. 

· TIBI és NYUL9082 hivatali kapukon érkező elektronikus leveleket az ASP iratkezelő szakrendszeren keresztül integrálni, gyorsiktatással beiktatni

· A postai küldemények átvétele, bontása, érkeztetése és rögzítése elektronikus iktatása fő-, illetve folyamatban lévő ügyeknél alszámokra – ASP Iratkezelő szakrendszerben

· A beérkezett napi levelek, bankszámla kivonatok, számlakivonatok átadása aláíró mappában a polgármester és jegyző részére áttekintés, láttamozás és egyéb észrevételezés céljából

· Közüzemi számlák, egyéb számlák a „Számlák füzetben” történő pontos rögzítése a küldő, a számlaszám, a számla összege, valamint az ASP iratkezelőben érkeztetett sorszámmal - közüzemi számlák szkennelése, majd a pénzügyi osztályra való továbbítása

· A vezetők által láttamozott, utasításokkal ellátott iratok átadása az ügy vitelére kijelölt előadó, ügyintéző felé – Az Iratkezelő szakrendszerben digitálisan nyomon követhető

· A hivatal egységeiből érkező levelek összegyűjtése, meghatározott küldemény típus szerint – ajánlott, tértivevényes, sima levél - postakönyvben való rögzítés után azok postára adása

· Az ügyviteli munka során lezárt ügyek átvétele, ASP Iratkezelő szakrendszerben való lezárása, majd fizikai irattározása tételszámok, megőrzési idejük és érkezési sorrendjük szerint dossziékba rendezése, irattárba rakása

· Az irattárba helyezett dokumentumok előkeresése és szükséges használatra bocsátása az Iratkezelési szabályzat szerint.

	2019. év iratforgalma az iratkezelőn – ASP iratszakrendszerből kinyert adat

	E-mailek érkeztetése
	439 db

	TIBI, NYUL9082 kapus elektronikus levelek
	1135 db

	Postai levelek
	2148 db

	Személyesen, ügyfélkézből érkező ügyek
	  666 db

	Magyar Postán keresztül küldött/fogadott levelek
	3269 db

	Összesen:
	 7657 db


Az Iratszakrendszerből kinyert adatok alapján megállapítható, hogy a 2018-as évhez képest a hivatali kapukba érkező elektronikus levelek száma ugrásszerűen megnövekedett, hisz a 2018-as adat szerint ez 193 ügyet érintett a mostani 1135-höz képest. Viszont a papír alapú és személyes ügyintézések száma még mindig emelkedő tendenciát mutat, hisz a múlt évhez képest 10-12 %-al magasabb értékeket mutatnak.

Iratszakrendszer adminisztrátori, karbantartási feladatai
· Az ASP szakrendszer központi frissítéseiből és fejlesztésiből adódó feladatok szükséges elvégzése, és rendszeres karbantartása, mely minden felhasználó iratkezelői felületére kiterjed

· A felhasználói felületek ellenőrzése az új funkciók beállítását követően

· Kollégák segítése és információval való ellátása a változásokról, az új funkciók használatáról

· Az Ürlapmenedzsment felületének karbantartása, új űrlapok feltöltése, és önkormányzati  megszemélyesítése  

A polgármester és jegyző munkájának segítése, programjainak, ügyfélfogadásának koordinálása, protokolláris feladatok ellátása. A pályázatok elkészítésnek segítése és azok figyelemmel követése – a dokumentációk összeállítása az ellenőrzések és bejárások idejére.

A polgármester, valamint a jegyző hatáskörébe tartozó nyilatkozatok elkészítése. Iratkezelő felületeik karbantartási és naprakész digitális feladatok elvégzése.

Lakcímbejelentések ügyintézése

Lakcímkártya bejelentéssel, vagy lakcímváltozással kapcsolatos ügyintézés munkaköri feladattá vált, mely napi gyakoriságú. Fontos a „Lakcímbejelentő lapok” kitöltésében az ügyfelek tájékoztatása, mert csak a helyesen kitöltött lapokat lehet feldolgozni és rögzíteni az „ASZA” rendszerben, valamit továbbítani a Győri Járási Okmányirodai Osztály felé. Az a cél, hogy minden egyes lakcímbejelentő lapot elfogadjanak tőlünk. A NISZ Zrt. által működtetett kormányzati infrastrukturális gerincen keresztül – a személyi lakcím nyilvántartásban rendkívül fontos a címek és egyéb adatok pontos rögzítése. Az ügyfélnek – ügyfeleknek – elengedhetetlen a személyes megjelenése, mind a lakóhely változtatása esetén, mind pedig a tartózkodási hely létesítése esetén is. Az eljárási jogszabályok szigorúbbá válása miatt többlépcsőssé vált egy-egy címváltozás ügyintézése. Előzetesen minden egyes ügyfélnél a Földhivatali Nyilvántartásban – TAKARNET – meg kell győzödni a tulajdoni lapok alapján a tulajdon viszonyokról. Fontos azon esetekben is, ahol a szállásadó minőségét vizsgáljuk, és tartózkodási hely létesítéséhez ad „Hozzájáruló nyilatkozat lakcímbejelentéshez”
Egyéb szervezési, koordinálási feladatok

· Lakossági értesítések és felhívások során plakátok, szórólapok készítése. Ezen felhívások anyagainak továbbítása a község honlapján való megjelentetés céljából
· Kapcsolattartás a helyi egyesületekkel és működésük, rendezvényeik propagálásában való segítségnyújtás.
· A Közösségi ház bérlésének koordinálása, „Terembérleti szerződések” továbbítása-megkötése, kapcsolattartás a bérbe vevőkkel – a helyi egyesületek vezetőivel egyaránt.
· A Közösségi ház tisztaságának, rendjének felügyelete 
· Közbiztonsági referensi feladatokkal kapcsolatos teendők – katasztrófavédelem

· Évenkénti dolgozói utazási kedvezményre feljogosító iratok elkészítése, kiosztása

· A kollégák munkájának segítése, sokszorosítás, szkennelés, e-mailek továbbítása, ügyiratok, levelezések elkészítése

· Szolgáltatókkal való kapcsolattartás szolgáltatási hiba elhárítása esetén

· Méhészekkel való kapcsolattartás, igazolások kiadása méhek vándoroltatásáról – szúnyoggyérítések időpontjairól előzetes értesítések kiküldése

· Nyúl Temetőnyilvántartásának kezelése 

· Telenor Magyarország Zrt kapcsolattartói feladatai – számlarendezési, megrendelési feladatok 

	Év
	2019

	Polgármester hatáskörébe tartozó nyilatkozatok
	75

	Jegyző hatáskörébe tartozó nyilatkozatok
	71

	Árajánlat kérések és megrendelések
	20

	Közösségi Ház terembérléseinek száma
	27

	Hatósági statisztika
	2

	Egyéb jelentések/Statisztikák
	12

	                 371


A 2019. év továbbra is új kihívásokkal, és új elvárásokkal teli év volt. Beszámolómból tükröződik, hogy egyre nagyobb teret kap a digitalizálódott rendszereken keresztül működő „ügyintéző-ügyfél” közvetlen kapcsolatteremtése. Ez által gyors, pontos és elektronikusan is nyomon követhető egy-egy ügymenet. Hivatalunknál továbbra is kiemelkedően meghatározó a hozzánk forduló és segítségre szoruló ügyfelek fogadása, kiszolgálása. Egyrészt nem mindenkinek áll rendelkezésére a teljes digitális jólét, másrészt jogszabály is előírja a személyes megjelenést egy-egy ügy kapcsán. 

Ügyfeleinkkel, partnerinkkel, más társhatóságokkal, és közigazgatási szervekkel való kapcsolattartás magas színvonalú, professzionális tudást követel meg tőlünk, köztisztviselőktől. Az informatikai rendszerek és eszközök, a szoftverek használata is magasabb kompetencia szintet vár el a napi rutinmunka során.

Az elektronikus munkavégzés mellett fontos, és lényeges feladat a hivatali telefonok – vezetékes és mobil készülékek – kezelése és a személyesen érkező ügyfelek útbaigazítása, megfelelő információval való ellátása. Ezen párbeszédek során az ügyfelekkel megfelelő udvariassággal, kellő alázattal, tisztelettel és a legjobb tudás szerint kell segítséget nyújtani – a személyes adatok és adatvédelmi szabályok betartása mellett, a GDPR adatvédelmi rendelet iránymutatása szerint. /General Data Protection Regulation, röviden: GDPR) az Európai Unió rendelete, amely az EGT területén tartózkodó természetes személyek személyes adatait védi és rendelkezik a tagállamok közötti szabad információáramlásról./ A rendelet 2016. május 24-én lépett hatályba, és kétéves türelmi időszak után 2018. május 25-től kell alkalmazni. 
 A hivatalt telefonon keresztül hangunkkal, egyéniségünkkel képviseljük, ami alapján az ügyfelekben a személyiségünk alapján fog kialakulni egy pozitív megítélés. 

Adóiroda 2019. évi beszámolója

Adóiroda előadói: Hujberné Szabó Anita

                              Némethné Horváth Szilvia

Az adókkal kapcsolatos tevékenységeket közösen végezzük, hogy ügyfélorientált szolgáltatást nyújthassunk. Mindketten fontosnak tartjuk, hogy az ügyfél bármilyen jellegű ügyével foglalkozni tudjunk akkor is, ha a másik ügyintéző nincs a hivatalban.
Az adók feldolgozása ASP programban történik:

Az ASP program internet alapon működik és általa lehetőségünk van azonos munkafolyamatok egyidejű végzésére.

Feladataink: Kivetés (előírás, törlés, módosítás)

Határozatok készítése a helyi adó rendeletek és az adózás rendjéről szóló törvény alapján. Tértivevényes elpostázása az ügyfeleknek.

Első félévi tájékoztató készítése (kb.:3000 db) és a fizetendő adókra csekkek (kb.: 5000 db) elkészítése, postázása.     

Második félévi csekkek (kb.:5000 db) szűrése és nyomtatása, egyéb csekkek kézi kitöltése.  Postázás: bélyegzés, borítékolás.

Fizetési értesítők kiküldése: II. félévre.

Hátralékosok felszólítása: Felhívások elkészítése, postázása. 

Végrehajtási értesítő kiküldése a hátralékosoknak november hónapban (akik még mindig nem rendezték tartozásukat)

OEP-től adatkérések az adós munkahelyéről vagy egyéb biztosítási jogviszonyáról a végrehajtási eljárás lefolytatásához.  

Letiltási végzések elkészítése. Kiküldése az ügyfélnek, jogerő után küldés a munkáltatónak.  

Inkasszó kivetése.

Behajtási lehetőség hiányában jelzálogjog bejegyzéshez végzések készítése, ügyfélnek kiküldés, majd jogerő után megküldés a Körzeti Földhivatalnak.

Hátralék rendezése az ügyfél részéről: részletfizetési kérelem.

2019. évben különös figyelmet fordítottunk a hátralékok behajtására. (inkasszó, munkabér letiltás, gépjármű forgalomból történő kivonása) 

Túlfizetés rendezése: ügyfél kérésére –számlarendezés - a visszautalásáról, vagy másik számlára való átvezetésről nyilatkoztatás. Utalások, átvezetések rögzítése az OTP Elektra programban.

Iparűzési bevallások feldolgozása.

Bevallás elmulasztása miatti felhívások írásban: iparűzési adó, kommunális adó, idegenforgalmi adó, építmény adó és talajterhelési díj tekintetében. Adóelőleg mérséklési kérelmek feldolgozása. 2018. évtől elkezdtünk dolgozni az OPTEN Kft általi biztosított vállalkozásfigyelés adatbázissal, melynek nyomán számos a településen székhellyel és /vagy telephellyel rendelkező, de iparűzési adó alá történő bejelentkezési kötelezettségét elmulasztó cég és vállalkozó felderítésére került sor, akiket a tevékenység kezdetétől, de legkorábban 5 évre visszamenőlegesen felszólítottunk a bejelentkezésre/ bevallás megtételére, melynek nyomán az önkormányzat komoly adóbevételre tett szert. 

Adótárgyak száma jelenleg:

építményadó


           329

     

idegenforgalmi adó 

               4 

magánsz. kommunális adója           2089

gépjárműadó


         2930

Adóigazgatási ügyekben határozatok meghozatala (kommunális-162 db, gépjármű- 1196 db, építmény-18 db), postázása, tértivevény kitöltése és a határozatok véglegesítése, irattárba helyezése.

Fellebbezés nem volt.

Az ügyfélforgalom változó, a bevallási időszakokban (iparűzési-, talajterhelési bevallások) átlagosan 10 fő/nap, egyéb időszakokban 4-5 fő/nap. Telefonon történő ügyfélforgalom átlagosan napi 10.

A pénzforgalmat az adózók befizetései teszik ki, ami adónemenként kerül könyvelésre a bankszámla kivonatok bizonylatai alapján.

A befolyt összegek átutalása más szerv részére, illetve a saját költségvetési számlánkra.

Egyéb ügyek megválaszolása.

Adóigazolások ügyfél kérelmére: 15.

Adóigazolás költségmentességi kérelemhez.: 0.

Adó- és értékbizonyítványok kiállítása – esetenként helyszíneléssel - hagyatékhoz, gyámügyhöz, bírósági végrehajtónak és egyéb célra: 73.

Vagyoni bizonyítvány kiállítása: 1.

Adatszolgáltatás negyedévenként gazdálkodásnak: adóbevételek (magán és jogi személyek bontásban), hátralékok, túlfizetések, adóerő-képesség leválogatása pályázatokhoz. 

Adatszolgáltatás fél évente gazdálkodásnak: kötelezettségek állományának alakulása, követelések állományának alakulása, értékvesztések kimutatása.

Utalások az adószámlákról a költségvetési számlára. Talajterhelési díj bevétel átvezetése negyedévente a környezetvédelmi alap számlára.  Illeték bevételek utalása negyedévente a MÁK illeték számlára. Gépjárműadó bevétel 60%-ának utalása a Kincstár számlájára havonta.

Túlfizetések visszautalása az adózóknak. Adónemek közötti átvezetések.

Idegen bevételek elutalása.

Utasításnak megfelelő adatszolgáltatás a  MÁK-nak.

Az ASP adórendszer űrlapmenedzsmentjének elvégzése a MÁK előírásának megfelelően.

Kötelező nyilvántartás a bankszámla kivonatokról. Nyilvántartás adóbevételekről, átfutó bevételekről, visszatérítésekről, átfutó tételek rendezéséről, költségvetésnek átadandó tételekről. Valamint ezek összesítése.

Adóbevételek tervezése 2020. évre.

Talajterhelési díj bevallási nyomtatványok elkészítése, postázása a Pannon-Víz Zrt. listája alapján. A visszaérkező bevallások feldolgozása.

Készpénzátutalási megbízások és egyéb nyomtatványok rendelése. 

Pénzforgalmi napló, könyvelési napló, zárási összesítők kinyomtatása.

Iratanyag szétválogatása, lefűzése, rendszerezése és tárolása.

Az IRAT szakrendszerben iratok (kb.: 4000 db) kezelése: érkeztetése, iktatása, kiadmányozása, expediálása, postázása, elektronikus küldése, irattári előkészítése, irattárorzása, tértivevények rögzítése.

 Hagyatéki ügyintézés 69 db (póthagyatékkal együtt): 

· hagyatéki leltár felvétele (6-15 oldal) az ügyfél kiértesítése után

· szükség esetén adó- és értékbizonyítvány kérése társhatóságoktól

· közjegyzőhöz a hagyatéki leltár és a beszerzett csatolt iratanyag megküldése Hivatali Kapunk keresztül

· jogszabályok szerinti nyilvántartás vezetése

· jogsegélyben kért hagyatéki leltár megküldése elektronikus úton

Munkaügy: 

2016.október óta a munkaügyi feladatokat is az adóiroda egyik munkatársa végzi. A feladatkör ellátásába beletartozik:

- a MÁK ügyintézőjével történő kapcsolattartás

- a KIRA rendszer használata 

- feladatkörbe tartozóan kezelni kell a közfoglalkoztatottak munkaszerződéseit

- a közszolgálati tisztviselők szerződéseit

- tiszteletdíjak számfejtését

- megbízási díjak számfejtését

- munkahelyi étkezés számfejtését

- a távollétek (szabadság, táppénz rögzítését)

- a caffeteria juttatások számfejtést

- munkáltatói igazoások készítését

- követni és használni kell a TARTINFO rendszert, E-adat rendszert és a TÉR rendszert 

Gazdálkodás
Gazdálkodás dolgozói 2019 évben:   

Németh József 
            Vezető-főtanácsos

Polgárné Pőcze Franciska 
Főmunkatárs 

Tóthné Mező Eszter 
Munkatárs 

Szita Kapinya Andrea         Vezető-tanácsos március 31-ig

Kámforné Tóth Klára          Vezető-tanácsos május 29-től

2019. évi változások:

· Kormányzati funkciók és új szakfeladat és főkönyviszám változásokra átállás

· MÁK banki Elektra programjának bevezetése

A gazdálkodási iroda kiemelt főbb feladatai:

· költségvetés-gazdálkodás

· vagyongazdálkodás, leltári feladatok

· intézményi gazdálkodás koordináció

· számviteli feladatok

· utalások, számlázás

· pénztári pénzkezelés

· beszerzések

· könyvelés

· törzskönyvi adatokkal kapcsolatos ügyintézés

· pályázati elszámolások

· intézményi beszámolók, jelentések készítése a MÁK felé

· normatív támogatások igénylése, elszámolása 

· követelések, kötelezettségek nyilvántartása

· adók bevallása

· integritás jelentés az ÁSZ felé

Költségvetés-gazdálkodás:

A pénzügyi területen a költségvetési gazdálkodási feladatok keretében az alábbi területeken látjuk el feladatunkat:

- költségvetési tervezési feladatok

- havi, féléves és háromnegyed éves és éves beszámolók elkészítését

- negyedévente mérlegbeszámoló készítése

- az állami normatíva igénylésével és elszámolásával kapcsolatos feladatok

- az előirányzatokkal kapcsolatos feladatok

- szerződések átnézése és pénzügyi ellenjegyzése

- EBRD rendszerben pályázatok rögzítése, elszámolása

- Vis maior támogatások igénylése és elszámolása

- egyéb pályázatokkal és elszámolásukkal kapcsolatos feladatokat

- folyamatos gazdálkodási tevékenységhez kapcsolódó feladatokat

- bizottságok munkájának segítése, bizottsági anyagok elkészítése

- államkincstári ellenőrzésekhez anyagok összekészítése 

- áfa bevallás készítése

- rehabilitációs járulék, cégautó adóbevallás elkészítése

A költségvetési tervjavaslat elkészítése a mindenkori hatályos jogszabályok szerint történik. Ezek előkészítése a gazdálkodási csoport feladata. A költségvetést tárgyaló bizottsági, illetve képviselő testületi üléseken aktívan részt veszünk, és a javaslatokat beépítjük a költségvetésbe.

A költségvetési szerv éves költségvetés alapján gazdálkodik, évente elkészíti a beszámolóját.

A költségvetési beszámolók célja, hogy a költségvetési szervek, valamint az irányító szervük információt kapjanak arról, hogy a költségvetési tervhez képest hogyan alakult az önkormányzat gazdálkodása.
A beszámolásnak több fázisa van:


- havi beszámoló 


- tájékoztató a féléves gazdálkodás helyzetéről


- tájékoztató a háromnegyed éves gazdálkodás helyzetéről


- éves beszámolás vagy más néven zárszámadás

Az Államkincstár felé havonta ill. negyedévente készítünk a beszámolókat. 

A féléves beszámolót június 30-i fordulónappal készítjük el, az előirányzat könyveléseket követően.

A háromnegyed éves tájékoztató összeállításakor figyelembe vesszük az előirányzatok időarányos alakulását, a tartalék felhasználásának alakulását valamint a hiány illetve a többlet összegek alakulását. Elkészítése szeptember 30.-ai fordulónappal történik.

A zárszámadást szintén a hatályos jogszabályok alapján állítjuk össze, figyelembe véve a helyi költségvetési rendeletben foglaltakat is.

Az önkormányzat feladatmutatók szerint járó normatív hozzájárulásokat és támogatásokat igényel a Magyar Államkincstártól. A támogatások igénylése, lemondása és az ezzel kapcsolatos intézményi koordináció is a feladataink közé tartozik. Itt a határidők pontos betartása nagyon fontos, a határidő elmulasztása jogvesztő.

Az igénybe vett normatív hozzájárulásokkal és támogatásokkal az éves költségvetési beszámoló elkészítésekor számolunk el a tényleges mutatók alapján.

A jóváhagyott előirányzatokat évközben módosítani kell, ha szükséges. A módosításokról előterjesztést készítünk a képviselő-testületnek. Ezen feladat magába foglalja a központi, saját hatáskörű előirányzat módosításokat, valamint a saját hatáskörű előirányzat átcsoportosításokat.

Negyedévente elszámolunk az ágazati pótlékokkal, rehabilitációs járulékkal. 

Áfa bevallásokat havonta, negyedévente, évente készítünk.

Vagyongazdálkodás:

A gazdálkodási feladatok keretében a leltározást, selejtezést, illetve annak önkormányzati koordinációját látjuk el.

Elkészítjük a leltározási ütemtervet, gondoskodunk a leltározás megszervezéséről, részt veszünk a leltározás végrehajtásában és annak kidolgozásában.

A leltározás megkezdése előtt kordináljuk a selejtezést.

Nyilvántartást vezetünk a KATI-i számítógépes rendszerben az önkormányzat vagyonáról.

Negyed évenként elszámoljuk, majd lekönyveljük az értékcsökkenést.

Civil szervezetek támogatásával, képviselői kerettel kapcsolatos számlák gyűjtése.

Intézményi gazdálkodás koordinációja:

Feladatunk az intézmények gazdálkodásának pénzügyi koordinálása. 

Figyelemmel kísérjük az intézmények gazdálkodását, az előirányzatok teljesítésének alakulását.

Napi kapcsolatot tartunk az intézmények vezetőivel.

Számviteli feladatok:

Minden gazdasági eseményt, pénzmozgást, eszközállomány-változást bizonylatozni kell.

A számviteli törvény előírásainak megfelelően ezen feladatok keretében végezzük az alábbiakat:

- kontírozás, könyvelés

- kötelezettségvállalás nyilvántartás

-előirányzat változások könyvelése

A kontírozás és könyvelés folyamatos napi feladat. 2019.évben 5.236 utalványrendeletet készítettünk, 26.486 tételt kontíroztunk le tartozik, 24.219 tételt kontíroztunk le követel oldalon. A kötelezettségvállalások és előirányzatok  száma és kontírozása hasonló nagyságrendű.

Biztosítanunk kell, hogy a könyvelés naprakész legyen. Az Államkincstár felé havonta időközi költségvetési jelentést készítünk. 

Adók főkönyvi könyvelése és kontírozása is a gazdálkodás feladata. 

 A könyvelést megelőzően azon szállítói kötelezettségvállalások kerülnek berögzítésre és kontírozásra melyek értéke meghaladja az 200.000.-Ft-ot.

A könyvelést továbbra is a folyamatosan továbbfejlesztett ASP számítógépes programmal végezzük.

Utalások, számlázás:

Naponta látjuk el a bankszámlán keresztül bonyolódó pénzforgalmat az OTP Elektra programmal.

A banktól érkezett bankkivonatok alapján bankszámlánként naprakész nyilvántartást (banknaplót) vezetünk. A hivatalnál 462 db, önkormányzatnál 2127 db, óvodánál 1602 db tétel szerepelt.

A számlakivonatokat mellékleteivel együtt lefűzzük.

A beérkező számlákat utalványozó lappal látjuk el, majd ezt követően az érvényesítőhöz és utalványozóhoz visszük aláírásra. Az utalás véglegesítése előtt az ellenjegyző is aláírja az utalványozó lapot.

A számlázással kapcsolatos feladatokat is ellátjuk. 2019-ban a hivatalnál 20 db, az önkormányzatnál 83 db, az óvodánál 188 db kimenő számlát állítottunk ki.

Ügyelünk a számlák kiállításának pontosságára.

Pénztári pénzkezelés:

A házipénztári tevékenység a minden napi tevékenység során folyamatosan megjelenik. A készpénzforgalom lebonyolítása házipénztáron, illetve az óvodánál intézményfinanszírozás keretében bonyolódik.

A pénztáros feladatai:

· a pénztárban tartott készpénz kezelése, megőrzése

· a befizetett készpénz átvétele, a kifizetések teljesítése

· a pénztárral kapcsolatos nyilvántartások és elszámolások vezetése

· a várható szükségleteknek megfelelő mennyiségű pénz rendelkezésre-állásának biztosítása

· intézményfinanszírozás elszámolása

· előlegek, folyósítása, segélyek fizetése

· pénztárjelentés vezetése, dekádomként zárása

· bérleti díjak, közterületi díjak beszedése, számla készítése

· szemeteszsákok eladása, elszámolás a szolgáltató felé

2019. évben az önkormányzat pénztárjelentése 389 db, a hivatalé pedig 118 db tételt az óvodáé 322 tételt tartalmazott.

Beszerzések:

A beszerzések megvalósításában, illetve lebonyolításában is szerepet kap a gazdálkodási iroda.

Beruházások esetében pl. a pályázatoknál lebonyolítási számlát kell nyitni a banknál.

A készletbeszerzések, eszközök, irodaszerek beszerzését is mi bonyolítjuk le.

Egyéb:

Természetesen azokat a feladatokat is ellátjuk még, amivel a hivatal vezetése -a munkakörünkhöz kapcsolódóan-, megbíz bennünket. 

Elkészítjük az éves, negyedéves kötelező statisztikákat, felméréseket.

Kapcsolatot tartunk az egyesületekkel, civil szervezetekkel. Elkészítjük a támogatási szerződéseket, ezek alapján utaljuk számukra a támogatás összegét. Az adott támogatásról év végén, illetve folyamatosan el kell számolni.

A Győri Hulladékgazdálkodási Nonprofit Kft. által biztosított műanyag hulladékgyűjtő zsákok átvételét itt biztosítjuk azon lakosoknak, amely utcában nem jár a kukásautó.

A zsákok átadásáról szállítólevelet állítunk ki a lakosoknak. A Hulladékgazdálkodási Kft. alkalmazottja havonta jön és pótolja az elvitt zsákok mennyiségét a szállítólevél alapján.

Pál Éva
A 2018 év település-üzemeltetési és építésügyi feladatairól

A 2018-es év építés-igazgatási feladataiban a korábbi évek változásaihoz képest némi realizálódás volt nyomon követhető. A családi házak építése és bővítése is egyszerű bejelentéssel történik, az ellenőrzést pedig a Győr-Moson-Sopron Megyei Kormányhivatal Győri Járási Hivatal Hatósági Főosztály Építésügyi és Örökségvédelmi Osztálya végzi. A Műszaki Engedélyezési, Fogyasztóvédelmi és Foglalkoztatási Főosztály a különleges műszaki megoldásokkal (pl ipari építményeknél) járó engedélyeket vizsgálja. A Győri Építéshatósági Osztály feladatköre azokra az engedélyekre korlátozódik, melyek nem férnek bele az egyszerű eljárás szabta feltételekbe és nem igényelnek különleges műszaki megoldást, ilyenek például a hétvégi házas üdülő épületek és a 100 m3 meghaladó melléképületek. Nyúl Község Önkormányzata 2013 óta vizsgál településképi bejelentési kötelezéssel minden olyan építési tevékenységet, mely nem tartozik a fent nevezett hatóságok feladatai közé (pl 100 m3-t meg nem haladó, nem emberi tartózkodásra szolgáló építmények). 2018-tól rendeletben rögzítettük, hogy minden építési tevékenység konzultáció köteles. Ezzel egy olyan jogkört hoztunk létre, mely bepillantást ad az engedélyköteles tevékenységekbe is. A kötelező konzultáció során Kuntner Ferenc főépítész vizsgálja a településképi, valamint a jogszabályi megfelelést.

Település-üzemeltetőként lentebb részletezett feladataimat heti 30 órás munkakörben látom el. A főépítészi jogosultságokat igénylő feladatkört előkészítem, segítem.

A település-üzemeltetés főbb feladatai a következők:

· Építésügyi-igazgatási ügyek:

· Szakhatósági nyilatkozat kiadása;

· Településképi bejelentési és véleményezési eljárások lefolytatásának előkészítése,

· Kötelező konzultációs eljárások lefolytatásának előkészítése,

· Adatszolgáltatás, iratáttétel;

· Ügyfélfogadás

· Építéshatósági feladatok:

· Hatósági ellenőrzések lefolytatása;

· Építésrendészeti feladatok;

· Hatósági kötelezések elrendelése, végrehajtása

· Településrendezési ügyek:
· Településrendezési tervek előkészítésének segítése;

· Településszerkezeti, beépítési tervek, szabályozási előírások készítés-módosítások ügyintézése;

· Szakhatósági egyeztetések lefolytatása;

· Lakossági bejelentések kezelése

· Önkormányzati ügyek:

· Önkormányzati döntések előkészítése;

· Út-közmű ügyekben polgármester munkájának segítése;

· Önkormányzati tulajdonban lévő ingatlanokkal, épületekkel kapcsolatos intézkedések,

· Temető-nyilvántartás kezelése, sírhelyek kijelölése

- Egyéb feladatok:
· Szakmai tanácsadás;

· Nyilvántartások vezetése;

· Statisztikai adatszolgáltatás

2018-ban lefolytatok ügyek darabszám szerint:
	Településképi konzultáció
	22

	Településképi bejelentés
	2

	Településképi vélemény
	0

	Útkezelői és tulajdonosi hozzájárulás
	48

	Közterület bontási engedély
	összesen 35, ebből:

	   Vízbekötéshez
	3

	   Gázbekötéshez
	23

	   Villamos energia bekötéshez
	9

	Szakhatósági állásfoglalás
	összesen 23, ebből:

	   Telekalakításhoz
	12

	   Közműtervezéshez
	11

	   Építési engedélyhez
	0

	Iratanyag áttétel belföldi jogsegélyként
	0

	Adatszolgáltatás, tájékoztatás
	4

	Gyommentesítésre felszólítás
	7

	Fakivágási engedély
	2


Tájékoztató kimutatások
Nyúl Községi Lakásépítési adatai 2018. évre vonatkozóan:

(az adatok a hatóságok által megküldött értesítések alapján készültek - nem teljes körű)

	
	2018

	Kiadott lakásépítési engedélyek, bejelentések száma
	19

	Használatba vett lakások száma (tudomásulvétel):
	17


Építésügyi feladatkörök ismertetése

Építésügyi-igazgatási ügyek

Az építés-igazgatási ügyekben, mint véleményező, tanácsadó és nyilvántartó járok el.

A 23/2017. (XII. 15.) önkormányzati rendelet hatályba lépésével minden építési tevékenység a konzultáció kötelezettsége alá esik; a nem engedélyköteles építési tevékenységek településképi bejelentési eljárás-, valamint a helyi védelem, vagy műemléki környezetben történő építési tevékenységek a településképi véleményezési eljárás kötelezettsége alá esnek. A főépítész szakvéleménye alapján kaphat az építtető a polgármester által igazolást arra vonatkozóan, hogy az építési tevékenység illeszkedik a településképbe. Ennek a folyamatnak az előkészítését segítem elő.

Nyúli helyszínen történő engedély köteles tevékenységek eljárásához a Győri Építésügyi Osztály kérhet be iratanyagot, amennyiben a tevékenységnek volt a hivatalban az előző évekre visszatekintő előzménye, vagy a NAV, MÁK és egyéb állami szerv kér tőle építési vagy használatbavételi engedélyről dokumentumot, abból az időből, amikor még a jogkör helyben, Nyúlon volt.

Építésügyi hatósági ügyek

A hatósági munka és a döntések alapja az Építési Törvény és a kiegészítő ágazati és Kormányrendeletek, valamint a Településrendezési Terv és a Helyi Építési Szabályzat.

Az elsőfokú hatóság bizonyos esetekben (pl különleges építmény) kérhet szakhatósági állásfoglalást az engedélyezési eljárás során.

Más esetben, pld. telekalakítás, közműtervezés, nyilvántartási és üzletnyitási ügyekben az építész szakhatóságként ad ki szakvéleményt a helyi természetvédelmi előírások, a hatályos rendezési terv és a helyi építésügyi követelmények tekintetében.

Egyéb műszaki és településrendezési ügyek

Egyéb feladataim körébe tartozik az önkormányzati és építési munkával kapcsolatos statisztikai és egyéb felmérések és kimutatások elkészítése.

A lakosság érdekében heti 4 alkalommal tartok ügyfélfogadást, szakmai tanácsadást akár személyesen vagy telefonos, elektronikus megkereséssel.
Az Önkormányzati, útkezelői ügyekben:

Kezelem a temető nyilvántartását, a temeto.info honlap frissítéséhez adatszolgáltatást nyújtok az oldal üzemeltetője felé, valamint temetkezés előtt a sírhelyek kijelölésében intézkedek.

Feladatom a lakossági bejelentés alapján történő helyszínelés, melynek alapján gyommentesítésre való felszólítások és egyéb ingatlan rendezetlenségből eredő mulasztásra, kötelezettségre való felszólítás. Közterületek ellenőrzése, rendezésre való intézkedés.

Útbontások, ároklefedések, utakon történő közműbekötések építési- felújítási munkálataihoz szükséges hozzájárulásokat előkészítem.

Új közművezetékek nyomvonalának egyeztetéseit, tömbfeltáró utak megvalósításának tulajdonosokkal történő egyeztetését, adminisztratív munkálatait végzem.

Lakossági nyilvántartási ügyekben:

A település utcaelnevezéseiben és a házszámozás logikus kialakításában tevékenykedem. A szükséges adatrögzítéseket a központi címregiszterben (KCR) elvégzem, a lakosságot az esetleges változásokról értesítem, a hivatalból indított házszámváltozás esetén a lakcímkártya ügyintézését elvégzem. Utcanév, házszám változás esetén a szolgáltatókat tájékoztatom.

A településrendezési ügyek:

A településrendezés és hatósági engedélyezés alapvető dokumentuma a Településszerkezeti és Szabályozási terv és a Helyi Építési Szabályzat, mely tartalmazza a település hosszú távú fejlesztési lehetőségeit és szabályozza az építés, telekkialakítás folyamatát. Ez tartalmazza a település ingatlanjainak minősítését, az építési jogokat és lehetőségeket.

A Rendezési terv és a HÉSZ rendelkezései alapján dolgoznak az építési hatóságok, a főépítész, valamint a jegyző az építési, útszabályozási és telekrendezési kérdésekben. Az ehhez beérkező lakossági kérelmeket kezelem, valamint a módosítással járó ügyintézésben, a döntés előkészítésében a főépítész munkáját segítem. A kötelező 10 éves felülvizsgálat módosítási eljárásnak előkészítése 2017-ben megkezdődött és a 2018-as évben sem zárult még le. Új beruházások egyeztetésének műszaki kérdéseiben a polgármester úr munkáját segítem.

Adatszolgáltatások, nyilvántartások:

Jogosultsággal rendelkezem az országos internetes TAKARNET rendszerhez, mely az ingatlan adatbázishoz ad hozzáférést. Kezelem és segítséget nyújtok a közigazgatási-, hagyatéki ügyek során, valamint a lakosságnak, az adatbiztonsági előírások figyelembevétele mellett.

Az elsőfokú hatóság által megküldött határozatok alapján nyilvántartást vezet a községben kiadott engedélyekről.

Tisztelt Képviselő-testület!
A beszámolóban meghatározott és bemutatott hivatali tevékenységek nem fogják át teljes egészében a törvényekben és különböző szintű jogszabályokban kapott feladatok teljes skáláját. Ez a „teljesség „ nem is lehetséges, hiszen a jelenlegi jogrendszer a jegyző hatáskörébe utal körülbelül 2.500 hatósági hatáskört, valamint ugyanennyi önkormányzati hatáskört. E hatáskörök gyakorlásához a jogalkotók az elmúlt évben több száz jogszabályt „alkottak „   ( törvények és rendeletek ) . Ezeknek a jogszabályoknak, változásoknak a nyomon követése, alkalmazása nagy terhet ró a dolgozókra. 

A beszámoló összeállításánál arra törekedtem, hogy a képviselő-testület tagjai jobban megismerjék a hivatalban folyó munka összetettségét, valamint mennyiségét. 

A bemutatott feladatokon kívül a hivatal dolgozói részt vesznek a település „életében „, a településre vonatkozó pályázatok készítésében, ápolja a nemzetközi kapcsolatokat is. A hivatal dolgozóival igyekszünk ezeknek a feladatoknak is megfelelni. Úgy ítéljük meg, hogy kapcsolatunk a településen működő szervekkel, intézményekkel, a környező települések hivatalival, más társszervekkel jó.

Természetesen adódnak hibák, hiányosságok, melyekkel szemben kritikák fogalmazódnak meg. Ezek a hibák, hiányosságok nem tudatosak. Várjuk és elfogadjuk azokat a kritikákat, amelyek építő jellegűek és munkánk során azt hasznosítani tudjuk.

Kérem a testületet, hogy a beszámolót vitassa meg és azt fogadja el.

                                                                                                           Takács Lajos sk
                                                                                                              jegyző

HATÁROZATI JAVASLAT

Nyúl Község Önkormányzat Képviselő-testülete

Tárgy: Nyúli Polgármesteri Hivatal 2019. évi munkájáról beszámoló

Nyúl Községi Önkormányzat Képviselő-testülete a napirendi pontot megtárgyalta és a Nyúli Polgármesteri Hivatal 2019. évi beszámolóját elfogadta.

